Gacho

Gacho (īstajā vārdā Gatis Irbe, dzimis 1983. gada 19. oktobrī Rīgā) ir mūzikas izpildītājs.

 Radošā darbība 
1999. gadā skolā iepazinies ar Domino (Rolandu Sīpolu), kas piedāvāja G. Irbem nākt uz viņa tābrīža hiphopa projektu "Full Clipp" par dīdžeju. Projektā kopumā piedalījās aptuveni astoņi cilvēki, no kuriem lielākoties figurēja tieši četri – Domino, GACHO, Rezidents un Dii. Drīz vien, pēc dīdžeja tehnikas iepirkšanas un padomiem pie DJ Krii, GACHO sapratis, ka tomēr negrib būt dīdžejs, bet gan reperis. Tā, ar Domino palīdzību, GACHO uzraksta savu pirmo tekstu dziesmai "Weed".

2001. gadā klubā Jim Bim iepazinies ar tā laika hiphopa kultūras Latvijā vienu no pamanāmākajām personībām — Ozols. Neilgi pēc tam Ozols piedāvājis GACHO piedalīties viņa formētajā hiphopa projektā "Riga Records", kur GACHO arī iesaistās.

2002. gadā piedalījies "Riga Records" izlases tapšanā un pēc dažiem mēnešiem GACHO nolemj izmēģināt darboties kā solo izpildītājs. Seko GACHO pirmais radio singls "Attiecības", kam tiek arī uzfilmēts videoklips. Drīz pēc tā GACHO izdod tāda paša nosaukuma maksisinglu.

2003. gadā sarakstījies ar zviedru hiphopa apvienību "The Narcissists", tiek nolemta sadarbība, un kopā tiek ierakstīta dziesma bez nosaukuma. Vēlāk GACHO vairākas reizes brauc uz Stokholmu, kur filmē šai dziesmai videoklipu, tomēr klips nav publicēts.

Paralēli piedalījies kopā ar Domino arī Austrumbloka tapšanā, kur Domino veido lielāko daļu bītu, bet GACHO kopā ar Āķi izlasē iekļauti ar kopīgu dziesmu "Pasaules Acīs".

"Austrumbloka" prezentācija notiek pie tā brīža valsts prezidentes Vairas Vīķes Freibergas Rīgas pilī.

Šajā laikā GACHO izdod vēl vienu radio singlu "Vēstules ar Atskaņām" jeb tautā sauktu par "Sprīdīti", kas netiek iekļauts nevienā albumā, tomēr tas ļoti ātri kļūst populārs tieši starp ārzemju latviešiem, jo dziesmas stāsts ir tieši par tiem.

Vēlāk strādā pie sava pirmā albuma "Privātais Radio", iesākumā kopā ar Domino, bet pēc viņa prombraukšanas, darbu gandrīz pabeidz kopīgi ar Emīlu Zantu. Albums no studijas, kurā ticis ierakstīts, nepabeigtā formā tiek nozagts un ievietots internetā, līdz ar ko GACHO ar producentu Emīlu Zantu pieņem lēmumu disku neizdot. Viņu dziesmai "Mūsu" tiek uzfilmēts videoklips. 2004. gadā GACHO kopā ar Āķi un savu tā laika menedžeri Aivaru Apriķi (Dj Ai-Va) veido kopīgu projektu un dibina pirmo privāto mūzikas skolu Baltijas valstīs  – "Ritma Institūts", kurā notiek apmācības jauniešiem ielu kultūras mūzikas žanros – dīdžejingā, mūzikas producēšanā, MC u.c. Kopā ar Āķi izstrādā MC un hiphopa kultūras nodarbību ciklu un to arī pasniedz."Ritma Institūts", paralēli apmācībai, veido arī dažādus ar urbāno kultūru saistītus pasākumus, un sakarā ar vienu no tiem GACHO sakonektējas ar senu draugu Bucc no apvienības "The Narcissists", kas aizsācis jaunu hiphopa leibla projektu "Respect My Hustle". Tā nu uz šo pasākumu uz Latviju atbrauc Adam Tensta. Mākslinieki kopīgi uzstājas un tajās dienās, kamēr zviedri ir Latvijā, kopīgi ar Āķi un Adam Tensta GACHO ieraksta dziesmu "Dillī Dallī Minku Parkā".

2006. gadā GACHO absolvē skolu, un seko neliela pauze radošajā darbībā.

2009. gadā GACHO, piedaloties tādiem viesmāksliniekiem kā Adam Tensta (Zviedrija), Jānis Stībelis, u.c,. izdod savu otro studijas albumu "Gatis Irbe" un 2010. gada februārī dodas savā pirmajā koncerttūrē pa Latviju "Es Mīlu Tevi". Pēc tūres aizsāk Latvijā jaunu žanru – elektrohipu  un izdod pirmo singlu ar šim žanram raksturīgu skanējumu "Mans Lielais Singls". "Manam Lielam Singlam" uzfilmē video, kas tiek nosaukts par "Mans Lielais Klips". Klipā paralēli GACHO otru galveno lomu spēlē modele Luīze Salmgrieze.

2010. gada augustā Latvijas Futbola Federācija izvēlas šo dziesmu par Latvijas nacionālo futbola himnu Latvijas Futbola Federācija , izvēlas šo dziesmu par Latvijas nacionālo futbola himnu. un augustā, federācijas atbalstīts, tiek laists klajā šīs dziesmas remiksu albums, kas pieejams par velti visiem futbola faniem.Futbola federācijas , atbalstīts, tiek laists klajā šīs dziesmas remiksu albums, kas tiek par brīvu visiem futbola faniem

Disks ir īpašs ar to, ka, papildus dziesmas oriģinālversijai, tanī ir 5 ārvalstu remiksi un 1 ar Latvijas ņūmetāla apvienību "Thursday 12th", kopā radīts rimeiks.

 Stils un liriskā tematika 
Pašā karjeras iesākumā GACHO vairāk eksperimentēja, meklējot sevi. Konkrētas tematikas nebija, bija tikai kaut kādi lozungi pret apkārtējo sabiedrību un klišejiskas tēmas. Ap 2003. gadu GACHO, beidzot, vēloties izteikt sevi kā personību, aizsāka darbu pie studijas albuma "Privātais Radio" (2005) un šis albums bija skarbi reālistisks un samērā negatīvs. Īsts hip hops, kas iesāk aizskart arī GACHO garīgās dzīves tēmas. Laiks, kad zāle, bez apstājas liriku rakstīšana un klubu apmeklējumi bija ikdiena. Neskatoties uz to, autora prāt, šis albums ir ļoti gauduļojošs, izmisuma un drūmuma pilns. Tālāk seko "Gatis Irbe" studijas albums, kas ir vairāk nobriedušāks, ar savu redzējumu uz dzīvi. Lielāka eksperimentēšana ne tikai ar lirikām, bet arī ar mūziku, bītiem. "Gatis Irbe" ir GACHO "Spēka albums". Pēc šī albuma GACHO atzīst, ka problēmas, kuras personīgajā dzīvē ir katram cilvēkam, nedrīkst izteikt caur mūziku, jo tas vairo nomāktību gan iekšēji, gan ārēji – gan pašā māksliniekā, gan arī visos viņa mūzikas klausītājos. Tāpēc, lai pārvarētu grūtības, GACHO ir nonācis pie secinājuma, ka mūzika ir tieši tas īstais instruments, kas viņu palīdz no tām izpestīt, un, ka mūzika tāpēc ir jārada gaiša un pozitīva, nevis drūma un nomācoša.

"Mans Lielais Singls" bija pirmais mēģinājums spert soli šajā virzienā. Cauri GACHO būtībai strāvo tieši viņa dzīves dažādās aizraušanās – ekstrēmie sporti, grafiti, kas manāmi ietekmē gan viņa dziesmu vārdus, gan videoklipus, gan uzstāšanās, kuras ir vienas no aktīvākajām starp latviešu izpildītājiem.

 Diskogrāfija 
 "12 mēneši" (2002)
 "Privātais Radio" (2005)
 "Gatis Irbe" (2009)
 "Mans Lielais Singls" (2010)
 "Smaids līdz ausīm" (2014)

 Mesa
 "Mesa" (2016)
 "Mesa II" (2017)

 Miksteipi 
 "Privātais mixtape" (2009)

 Viesmākslinieks šādos diskos 
 Izlase "Riga Records" (2002)
 Izlase "Austrumbloks "Latvieši Russkije"" (2004)
 Izlase "Latvijas hip hop promo izlase" (2004)
 Jānis Stībelis — "Glāze Piena" (2007)

 Mūzikas video 
 Attiecības
 Kā Lai Īsāk Paskaidro
 Mūsu
 Oskars Par IQ" (Freestyle video)
 Mans Lielais Singls
 "Par Virsdrēbēm"
 "Mans Lielais Singls" feat. Thursday 12th
 "Dzīvo, Dzīvo" feat. Pato Pooh 
 "Kas Tu Esi?"
 "Stampā Grīdu"
 "Mazāk Guli"
 "Tava Pasaule"
 "Riga Haute Couture" feat. Elisters
 "Pa Fikso"
 "Viss Pa Īstam"
 "Mūžam Jauns"

 Citi mūzikas video 
 Austrumbloks "Gatavi Bliezt"
 The Mundane un GACHO "Par Daudz"
 Eal’s, GACHO, Ozols "Riga Rec MCs"
 GACHO un O.D.W. "Bizes"
 GACHO "Esmu Panks" (Adam Tensta "Like A Punk" remake)

 Piešķirtās godalgas un sasniegumi 
 Latvijas Mūzikas ierakstu gada balva — 2009. gada labākais hiphopa albums.
 Latvijas nacionālā futbola himna – "Mans Lielais Singls".

 Ārējās saites 
 Oficiālā tīmekļa vietne
 Grāmatas Vērtības oficiālā tīmekļa vietne
 Draugiem.lv mūzikas sadaļa
 X (Twitter) profils
 Facebook lapa

 Atsauces 

Kategorija:1983. gadā dzimušie
Kategorija:Rīgā dzimušie
Kategorija:Latviešu reperi